open-index/open-wikipedia-markdown huggingface dataset:
Gol

thumb|300px|Gol ntî na partita di palluni.
Lu **gol**, parola chi veni di lu ngrisi **goal** e chi significa *scopu* o *meta*, è la misa n riti ntô jocu dû palluni. Currispunni a un puntu superchiu nta cuntabbilità dû risurtatu finali di na partita.

Comu pô palluni, puru ntî autru sport si usa la parola gol, comu pi esempiu lu hockey unni c'e' na cagghia riggida unni na pasticca dura s'havi a faricci trasiri pi sinnari nu puntu.

Catigurìa:Sport
Psicanalisi

La **psicanalisi** (di *psico-*, *psiche*, *anima* o *menti*, e *-analisi*: analisi della mente) è la tiurìa di lu nconsciu supra cui si fùnnanu na prassi e na disciplina psicuterapeutichi e chi fu sprummintata e misa n pratica cô travagghiu di Sigmund Freud. 

Nti la ndaggini di l'attività mintali umana la pisacanalsi si rivorgi supratuttu a di finòmini psichici chi risiedunu fora dâ cuscenza. Veni pirciò mplimintatu lu cuncettu di *nconsciu*, ntruduciutu ntê riflissioni tiuretica ggià di la parti di Cartesiu, Locke e Leibniz, e chi Freud rielaburau di nu puntu di vista discrittivu supra la basi dî sò spirienzi cu Jean-Martin Charcot. 

La psicanalisi ìnnica puru la **prassi tirapeutica** liata ê funnamenti tiorici. Ntô spicificu, cura distrubbi mintali comu la nivrosi e l'istirìa. N sèquitu l'usu dâ piscanalisi fu stinnutu a àutri tipi di patuluggìi. 
A liveddu curturali cchiù ginirali, la nfluenza dâ psicanalisi finìu pi ntirissari puru la filosufìa.

## Bibbliografìa


Catigurìa:Psicanalisi
Catigurìa:Tiurìi
Chiassu (TI)

thumb|300px|Chiassu occupa lu sud dû cantuni.

**Chiassu** è na citati di circa 7.800 abbitanti dû cantuni Ticinu, 'n Svìzzira. E' la citati attraversu cui passa lu cchiossai dû traficu passaggeri e merci tra l'Italia e la Svizzira.

Catigurìa:Cumuni dû cantuni Ticinu
Clima

Lu **clima** è nu nsemi di carattiristichi di timpiratura, umidità, di ventu, di prissioni e di àutri finomini mitiuruloggici chi sunnu liati a na particulari riggiuni.

N ginirali clima diffirenti s'attrovanu a diffirenti latitudini. Lu clima però po essiri nfluinzatu dâ vicinanza dû mari, o di la prisenza di currenti chi pònnu nfluiri di manera significativa a canciamenti di timpiratura duraturi.

## Talìa puru

* Currenti dû Golfu
* El nino

Catigurìa:Giugrafìa
Latitùdini

'N giugrafìa la **latitùdini** di nu puntu, na cità, o na riggiuni rilativementi nica, è na misura di ànculu tra lu puntu nquistioni, lu centru dâ Terra e lu puntu cchiù vicinu all'equaturi. Pi innicari cumplitamenti li cuurdinati di nu puntu ntâ Terra la latitùdini è usata nsemmula cu la loncitùdini.

Comu li misuri di l'anculi, la latitùdini si misura n gradi. A secunna si la pusizzioni dû puntu n quistioni, ripsettu all'equaturi s'attrova ntî l'emisferu nord o ntî l'emisferu sud, la latitùdini s'accumpagna di la nnicazzioni N (nord) o S (sud). Pi esempi la Sicilia s'attrova tra la latitùdini 35 gradi N e 38 gradi N.

N astronumìa la latitùdini havi nu significatu anàlucu.

Catigurìa:Giugrafìa
Loncitùdini

'N giugrafìa la **loncitùdini** di nu puntu, na cità, o na riggiuni rilativementi nica, è na misura di ànculu tra lu puntu nquistioni, lu centru dâ Terra e lu puntu cchiù vicinu ô miridianu di Greenwich. Pi innicari cumplitamenti li cuurdinati di nu puntu ntâ Terra la loncitùdini è usata nsemmula cu la latitùdini. 

Comu li misuri di l'anculi, la loncitùdini si misura n gradi. A secunna si la pusizzioni dû puntu n quistioni, rispettu ô miridianu di Greenwich la loncitùdini s'accumpagna di la nnicazzioni E (est) o O (ovest) a secunnu si a partiri dû puntu dû miridianu di Geenwich s'agghica ô puntu n quistioni ènnu versu est o versu ovest. 

Pi esempiu la Sicilia s'attrova tra la loncitùdini 15 gradi E e 18 gradi E. 

N astronumìa la loncitùdini havi nu significatu anàlucu.

Catigurìa:Giugrafìa
Farina

thumb|300px|Sacca di farina.
La **farina** è nu prudottu dirivatu dû granu, chi tramiti nu prucessu di raffinazzioni, s'apprisenta cu na cunsistenta granulusa assai fini. Mpastata cu acqua, ova, sali e autri prudotti la farina servi a pruduciri pani, pasta, viscotta e autri prudotta di cunusmazzioni cumuni.

Catigurìa:Cucina
Prissioni

N fisica na **prissioni** è na forza applicata a na supirfici. Si misura n pascal, (P). Nu pascal è nu newton pi metru quatratu.

N mitioroluggìa la prissioni attmosferica si misura 'n bar o lu sò suttamultiplu millibar, unni nu bar currispunni all'incirca â prissioni atomsferica media.

Catigurìa:Fìsica
Mitiuruluggìa

La **mitiuruluggìa** è lu studiu dî finòmini liati ô clima di na riggiuni, di nu cuntinenti e di la sò evoluzzioni pi nu certu tempu.

L'applicazzioni cchiù usata n meteorluggìa sunnu li privisioni meteorloggichi. Li finomini meteorologgichi ubbidisciunu a liggi assai cumplessi chi fannu rifirenza â tiurìa dû caos, chi fa n sorta ca privisioni a mediu e loncu termini sunnu mpussibbili. Puru li privisioni a curtu termini forru pi gran parti dû vintèsimu sèculu assai picca affidabbili. Cu lu sviluppu dî computer cu capacità di calculu sempri cchiù àuti, li privisioni meteorologgichi agghicaru òi a nu livellu di affidabbilità chi pi quarchi jornu di privisioni varia tra 70 e 90%.

Catigurìa:Mitiuruluggìa
RNA

L**'àcitu ribbunucleicu** (RNA) è n'àcitu nuclèicu ca cunteni li nfurmazzioni nicissarî pâ biosìntisi dî prutiìni.

## Struttura primaria

Lu RNA è fattu di na catina di ribosiu e fusfatu arrunzati pû liami fosfodiestericu. Lu munòmiru di base chi furma lu RNA si dici nucleotidu; chiddi ca s'attròvanu di sòlitu sunnu uridinamonufusfatu (UMP), citosinamonufusfatu (CMP), adenosinamonufusfatu (AMP), guanidinamonufusfatu (GMP); comu li munòmiri, AMP e GMP, o megghiu li rispettivi reagenti chi ci vonnu pâ sintisi dô RNA (ATP, GTP), sunnu puru compusti a granni cuntinutu energeticu, chi servunu â cèllula pi campari.

## Talìa puru

* RNA missaggeru

Catigurìa:Bioluggìa
Tiurìa dû caos

La *tiruìa dû caos*' è nu sitturi di la tiuria matimatica chi si occupa di sistemi dinamici, e chi n particulari si occupa di sistemi dinamici caotici. Nu sistema dinamicu è difinutu caoticu quannu: 

# a variazzioni infinitesimi dî connizzioni ô cunturnu, currispunnunu variazzioni finuti pâ sciuta. Esempiu: lu funu di pospiri addumanti n cunnizzioni assai simili pò evolviri siquiennu traiettori assai diversi l'unu di l'autru.
# nun si pò prividiri n anticipu l'evoluzzioni dû sistema cu pricisioni assuluta.
# li orbiti ntô spazziu dî fasi restanu cumunqui limitati. 

Nta la matimàtica e nta la fìsica, la **Tiurìa dû caos** eni lu studiu di iventa ca pàrinu casuali, ma ca addimùstranu n'òrdini ammucciatu di cumpurtàrisi. Tuttu chiddu ca ci vulissi fussi tràsiri ntô sistema e quasi tuttu cancia. Siccomi la Tiurìa dû càusu eni sulu na tiurìa, chissu sintissi a significari ca li scinziati l'utilìzzanu comu na pussìbbili via di spiegari picchini certi cosi nun sunu sutta lu cuntrollu umanu si cumpòrtanu nta dda ditirminata manera; eni veramenti diffìcili p'iddi pruvari tutti li cosi, o p'arrispùnniri a ogni quistioni iddi ponnu mmagginari d'utilizzari la Tiurìa dû càusu stissa. 

Nta li sistema caòtici, quannu unu ci addummanna a nu scinziatu, iddi arrispùnninu ca a lu nizziu sti sistema sù veru sinzìbbili. Chissu signìfica ca nu canciammentu nicu a lu sistema (o mudellu) pò causari a lu nteru nzemi di èssiri veramenti diffirenti doppu na poca di passaggi. Li scinziati chiàmanu chissu l' *effettu parpagghiuni*, picchini eni pussìbbili ca macari nu parpagghiuni nicu cu lu sò bàttitu di ali pò causari nu granni uraganu nta n'àutru locu (o macari firmari nu diffirenti uraganu nta n'àutra banna). Ci sù nu munzeddu di scinziati ca tròvanu sta tiurìa surprinnenti, a mortu ntirissanti di studiari e mparari cosi novi di idda.

Sti sistema ponu simbrari casuali a prima vista (comu lu tempu, p'asempiu), ma la Tiurìa dû Càusu dici ca sti tipa di sistema o mudella putìssiru nun èssiri accussini casuali a fini si li pirsuni fannu veramenti attinzioni a chiddu ca sta succidennu veramenti.

Na parti veramenti mpurtanti dû sturiu dû càusu eni lu studiu di funzioni matimàtichi chiamati *frattali*. Li frattali sù funzioni matimàtichi spiciali ca ponnu cuntinuari a lu nfinitu sinza firmàrisi (li scinziati li chiàmanu "cuntìnui"). Li frattali ponnu aviri locu nta quarsiasi cosa ô stissu momentu e nun sunnu ùnichi a n'idea sula (li scinziati dìcinu ca nun sù "diffirinziàbbili"). Nu bonu esempiu di comu li scinziati ponnu utilizzari li frattali pi studiari la Tiurìa dû càusu eni comu li venta sciùscianu attornu â Terra, o assirvannu li mudella nica ntê fogghia di l'àrviri.

Nu rumanzu di Michael Crichton Jurassic Park, Ian Malcolm studìa assai la Tiurìa dû càusu. Li sò idei supra la Tiurìa dû càusu aiùtanu àutri pirsuni a mmagginari comu li cosi putissi jiri tinti, e avverti li pirsuni a aggiustàrili prima ca ponnu accàdiri.

Catigurìa:Matimàtica
Catigurìa:Fìsica
Catigurìa:Tiurìi
Catigurìa:Tiurìa dû caos
San Ciru martiri

thumb| Quatru na Matrici di Marineu ( PA ), 1730

**San Ciru martiri** (? Alissandria d’Eggittu - Canopu 31 di jinnaru 303)

## Aggiografìa
Santu Sufroniu, Patriarca di Gerusalemmi no VI seculu scrissi la Passioni di Santi Ciru e Giuvanni. Ciru era un medicu anargiru, cioè aiutava i malati senza picciuli.
Giuvanni era un suldatu. Tutti dui camparu na Citati di Alessandria d’Egittu duranti a pirsicuzioni di Dioclezzianu  versu lu 303-305. 
Richiamatu da fama du medicu alessandrinu un suldatu rumanu, Giuvanni di Edessa dicisi di sicutari l’omu ginirusu ca pridicava lu Cristianèsimu.
’Nsemmula jeru o carciri di Canopu pi cunfurtari Atanasia e i so tri figghi: Eudossia, Teodota e Teotista. Cà foru vastunati e i so carni cummigghiati d’acitu e sali, poi
’nfilati dintra na cuarara ca pici  e poi ci tagghiaru a testa a tutti dui.
I corpi foru pigghiati di Cristiani di Alissandria e sippilluti na Cresia di Santu Marcu.

## Li Rilìqui
No 414 foru purtati a Menhoutis, vicinu a Canopu, unni oj c’è na località chiamata Abbou Kir, cioè San Ciru. No VII seculu dui monaci, Grimaldu e Arnolfu, pigghiaru i Riliquii di Santi e i purtaru a Roma na Cresia di Santa Prassedi e poi na Cresia di Sant’Ancilu na Piscaria.
No 1665 Marineu era un borgu abitatu di cuntatini e pastura. Lu marchisi Girolamu Pilu si fici dari du Papa Alissandru VII la Reliquia da Testa, ca ancora oj è vinirata na Cresia Matrici. N’avutra parti di Riliquii sunnu a Monacu di Baviera na Cresia di San Micheli da Cumpagnia di Gesù e pi chistu na pocu di paisi unni foru i Gisuiti hanno Riliquii di Santi, comu Portici e Vicu Equensi (NA) Gruttagli (TA) e a Cresia du Gesù Novu a Napuli.
## Liami
*Nuccio Benanti: San Ciro 

Ciru martiri, Santu
Ciru martiri, Santu
San Pròspiru màrtiri

thumb|San Prospiru Patronu di Catinanova, 1752 (Fotu di Riccardu Spotu, 2007

**San Prospiru** (Roma versu lu 280 - mortu a Roma versu lu 300 - 304) è un Santu da Cresia Cattolica vissutu e martirizzatu a Roma no 300 d.C. Nun ci sunnu Atti scritti, ma a tradizioni voli ca suttu l' Imperu di Dioclezzianu un nobili surdatu rumanu fussi statu ammazzatu pi non rinnegari a fidi Cristiana. Fu sippillutu ne Catacummi di San Callistu.

## Lu cultu
Quannu fu funnatu lu paisi di Catinanova du Principi Andria Giuseppi Riggiu Statella no 1736, fu dicisu di scartari un Santu Patronu ca significassi prospirità e lu 27 di giugnettu dû 1752 lu Viscuvu di Cifalù, Mons. Agatinu Maria Riggiu-Statella (frati di Andria ),si ni ju a Roma ne Catacummi e su autorizzazioni du Cardinali Antuninu Guadagni, Vicariu Ginirali du Papa Binidittu XIV, pigghiau lu Corpu dû Martiri Prospiru e lu purtau ntâ Matrici Cresia di Catinanova
lu 24 di sittèmmiru 1752.
Avutri paisi ca vosiru associarisi a prutizioni di San Prospiru foru Centorbi (EN)
e Marianopuli (CL). A Centuripi un parrinu, Don Arcancilu Maccarruni si fici dari li Riliquii di Roma, fici fari a so spisi na statua di lignu e lu fici dichiarari Patronu. 
A Marianopuli si fa a festa a prima Duminica d’austu, a Centuripi lu 18 e 19 settemmiri, a Catinanova  l’ ultima Duminica di settemmiri.

Liami:http://www.enrosadira.it/santi/p/prospero.htm 

Prospiru
Prospiru
Portu di Catania

Lu **portu di Catania** è 'n portu artificiàli ca s'attròva n'facci a la cità di Catania dintra lu golfu ca pìgghia lu stissu nomu. La sò struttùra attuali vinni furmata ntô XX seculu. 

## Storia
L'approdu di Catania risali a la notti dê tempi e c'era di sicuru quandu vinninu li Greci.
Lu primmu portu veru i pròpiu a Catania pirò vinni frabbicàtu pì niziativa di lu re Alfonsu di Raguna, ntô stissu situ unni nta lu X secolo l'àvunu custruitu li Saracini. Lu portu fu dutatu di attrizzaturi pi pirmèttiri l'attraccu dê grossi navi; ma spissu e vulintèri li forti mariggiati sfasciarunu li i moli custruiuti. La cchiù forti di tutti fu ntô 1601, quandu 'na spavintusa mariggiata si purtau tuttu cosi lassandu sulu un munzeddu di petri. 

Ntê primi dô XVIII seculu li Burboni allargàrunu lu portu dutandulu di moli cchiù mpurtanti e cchiù lonchi.

Doppu la custruzzioni dâ Ferruvìa Missina-Catania, lu 1° lugliu 1869  la stazzioni di Catania Cintrali vinni alliacciata a lu portu cu na lînia di calata a mari longa 914 metri ca s'allargava cu tanti binari ntê moli do portu e ntâ Stazzioni Marittima. Versu ô 1898 puru la Ferruvìa Circumetnea jungìu ntô portu custruenduvi na sò stazzioni chiamata *Porto* ca ora sta sirvendi ppi la Metropulitana di Catania.

Ntornu ô '30 lu cuvernu fascista allargàu lu portu; mprimma lu mari arruvava sinu all' Archi dâ Marina, iddi facennu lu ntirramentu frabbricarunu lu Molu Crispi. Prolungarunu appoi la dica furània di àutri 600 metri muntanduci una grannissima gru pi càrricu e scàrricu.

## Lu tràficu
È 'n portu assinziarmenti mircantili, ma di quarchi dicina d'anni ci su puru linii di trachettamèntu di camii e TIR versu li porti dô centru e nord Italia.

Lu tràficu passiggèri è limitatu ê navi di crucèra e trachetti ppi Genuva, Civitavecchia e Napuli. Autri sirvizi sunnu, a menzu catamaranu, pi Malta.

* Autorità Portuale di Catania
Catigurìa:Sicilia
Surrialismu

Lu **Surrialismu** è nu muvimentu curturali ca nascìu ntî l'anni 20 a Parigi. Tiurizzatu di André Breton si sviluppò ntî l'arti visivi (comu la pittura, scurtura, etc.), ma videmma ntâ la Littiratura e ntô Cinima. 
Li espunenti cchiù mpurtanti di lu Surrialismu sù René Magritte e Salvador Dalì pâ pittura e Luis Buñuel pô cìnima.

## La rapprisintazzioni di lu ncosciu
Lu mèdicu austriacu Sigmund Freud, cu la sò tiurìa psicanalìtica, analizza la nfluenza di lu nostru cumpurtamentu di ssi disìi e mpulsi istintivi ca fannu parti di lu nostru **ncosciu**, ca è la parti cchiù ammucciata di nuàutri e ca si manifesta suprattuttu ntî li sonna. 
N accordu cu la tiurìa di Freud, ntô 1924 lu pueta francisi André Breton pùbbrica lu *Primu manuscrittu du Surrialismu*. Nta stu scrittu, Breton spijiga lu scopu di lu sò muvimentu: esprìmiri tuttu chiddu c'apparteni a la parti irrazziunali di l'èssiri umanu, lu ncosciu, nta tutta libbirtati e a na manera "autumàtica", zoè sinza nuddu ntirventu di la raggiuni. Propiu cumu avveni ntî lu sonnu, quannu la mmàggini si sussìgunu sinza nu lijami apparenti, rilivannu la parti cchiù prufunna e scura di la nostra menti.

## Li prucidimenti di li Surrialisti

P'agghicari a st'ubbiettivu, li Surrialisti ùsanu lu **autumatismu psìchicu**: l'esprissiuni artìstica havi a èssiri lu risurtatu di la mmidiata currispunnenza ntra lu ncosciu e lu gestu artìsticu; la cuscienza nun havi a esircitari nuddu cuntrollu murali o razziunali supra li risurtati finali. 
Ni tradurri lu ncosciu ni li tèrmini fiurativi si sìinu dui nnirizzi diversi: unu privileggia la fiurazzioni naturalìstica, l'àutru chidda astratta.

## La fiurazzioni naturalìstica e astratta
Ntâ fiurazzioni naturalìstica, vìnninu accustati banni di mmàggini riali sinza nuddu criteriu lòggicu o razziunali. L'arti surrialista addiventa accussì nu **munnu novu**, fantàsticu e stravaganti, unni la rialitati si funni cu lu sonnu. Asimplari è a tali prupòsitu René Magritte, ca arrializza òpiri ca pròvucanu, a cui li talìa, effetti di surprisa e spaisamentu. 
Ultra a chisti accustamenti assurdi, li Surrialisti arrifurmanu spissu li fiuri, comu putemu taliari ntî li òpiri di Salvator Dalì, mantinennu pirò sempri furmi difiniti e nìtidi: chissu cuntribbuisci a criari n'attimusfera nquitanti e allucinanti. 
Ntâ fiurazzioni astratta li artisti pàrtunu sempri di li furmi naturali, ca vìnninu pirò trasfiurati siquennu nu princìpiu d'astrazzioni. Artisti comu André Masson, Joan Mirò, Max Ernst e Yves Tanguy, addipìnninu quatri fantàstici attincìnnu di li sonna e di la mimòria d'iddi. Cu talìa è lìbbiru di ntirpritari e asciari n chisti òpiri significati simmulici: n chistu sinzu, lu Surrialismu pò èssiri cunzidiratu l'eredi principali di lu Simmulismu e di lu Dadaismu.

Catigurìa:Arti
Sistema dinamicu

Nu **sistema dinamicu** è nu cumplessu di equazzioni diffirinziali unni li diversi variabbili pònnu discriviri l'evoluzzioni di nu finominu cchiù o menu complessu, siquennu li liggi dâ fisica.

## Talìa puru
*Simulazzioni
*Tiurìa dû cuntrollu

Catigurìa:Matimàtica
Riforma prutistanti

La **riforma prutistanti** fu nu muvimentu riliggiusu chi a partiri dâ XVI sèculu si prupunìu di luttari contra certi pratichi di la chiesa cattolica di l'èbbica, e n particulari la vinnuta di l'indulgenzi, pi nstaurari na pratica riliggiusa cchiù adiquata ê tempa.

La riforma prutistanti si fa nasciri cu li 95 tesi pubbricati di Martin Luteru ntô 1517 chi si diffunneru assai vilocimenti n tutta l'Europa dû nord, grazzi puru a mminziaoni dâ stampa. Martin Luteru fu scumunicatu di lu papa, ma chistu nu sirviu a arginari lu successu di l'idiali rifurmaturi, chi a picca a picca truvaru nu tirrinu favurevuli tanticchedda unnegghiè.

## Taliìa puru

* Chiesi prutistanti

Catigurìa:Riliggiuni
Lu sciccareddu

**Lu sciccareddu** è na canzuni tradizziunali siciliana, canusciuta ntî tuttu lu tirritoriu. Ricintimenti la canzuni fu ripigghiata di Robertu Alagna pi nu discu di canzuni siciliani ntitulatu *Sicilien*.

## Lu testu

Lu testu dâ canzuni parra di nu patruni ca avìa nu sciccareddu a cui era affizziunatu e chi murìu.

Catigurìa:Canzuni siciliani
Yahya ibn Tamim

**Yahya ibn Tamim** (mortu ntô 1116) fu nu emiru zirita chi rignau a partiri dû 1108. La sò curti a Mahdia cumprinnìa tra l'autri cosi lu pueta sicilianu Ibn Hamdis chi ci didicau diversi puisii.

Catigurìa:Tunisìa
Catigurìa:Biografìi
Abul-Hasan al-Hasan ibn Ali

**Abul-Hasan al-Hasan ibn Ali** canusciutu puru comu **Al-Hassan ibn Ziri** (1109- 1171) fu l'ùrtimu cuvirnaturi zirita 'n Ifriqiya tra lu 1121 e lu 1152. Succidìu ancora picciottu a Ali ibn Yahya. All'inizziu appi nu certu successu militari, ô puntu chi ntô 1123 riniscìu a fari ritirari la marina nurmanna capiata di Christodulus. Tra lu 1146 e lu 1148, n sèquitu a n'àutru attaccu nurmannu, appi a accittari di suttumèttiri ô cuvèrnu nurmannu tutta la costa tunisina, e si ni fuìu di la sò curti di Mahdia a Algeri. L'attaccu vitturiusu di l'Almohadi ntô 1152 a Algeri misi fini â sò dinastìa. 

## La curti
La sò curti a Mahdia cumprinnìa tra l'àutri cosi lu pueta sicilianu Ibn Hamdis chi ci didicau diversi puisìi. 

## Bibbliografìa

* Giosuè Musca, Il mezzogiorno normanno-svevo e le crociate, Centro di studi normanno-svevi, Università di Bari (p.106). 

Catigurìa:Tunisìa
Catigurìa:Biografìi
Bumma atòmica

thumb|300px|Lu funcu atòmicu chi arrisurtau di la bumma di Nagasaki. 
Na **bumma atomica** è na bumma chi lìbbira na quantità assai cchiù granni di enirgìa, grazzi a prucessi di tipu nucliari.

La prima bumma atomica fu sganciata di l'amiricani a Hiroshima lu 6 di austu 1945 e cu la bumma sganciata lu nnumani a Nagasaki sinnau la fini di la secunna guerra munniali.

L'effetti di la bumma atomica foru talmenti putenti ca nun fu usata cchiù comu arma di distruzzioni di massa, puru siddu la pruduzzioni cuntinuau pi diversi dicenni.

Duranti la guerra fridda l'Unioni sovietica e autri paisi si dutarru di la bumma atomica. Li spirimenti nucliari dèsiru risurtati sempri cchiù putenti, ô puntu chi si dicisi di mettiri nu frenu a liveddu ntirnazziunali â cursa all'armamenti nucliari.

La Sicilia puru uspitau tistati nucliari duranti l'anni '80 â basi di Comisu. N sequitu a accordi ntirnazziunali li tistati nucliari foru appoi livati.

Catigurìa:Armi
Almoravidi

Li **Almoravidi** (n arabbu al-Murābiṭūn, **<big>المرابطون</big>** ), foru na dinastia berbera, di uriggini sahariana, chi regnau supra lu Maghreb e supra Spagna tra la fini di l'XI e l'inizziu dû XII sèculu.

Catigurìa:Islam
Catigurìa:Maroccu
Catigurìa:Spagna
Catigurìa:Mediuevu
Civitavecchia

**Civitavecchia** è na cità di circa 50000 abbitanti dû mari Tirrenu chi s'attrova ntô Lazziu a nord di Roma. E' lu portu principali pi li cullicamenta marittimi tra l'Italia cintrali e la Sardegna.

Catigurìa:Lazziu
Catigurìa:Cumuni dâ pruvincia di Roma
Fiumicinu

thumb|L'airuportu di Fiumicinu.

**Fiumicinu** è na citati dû Lazziu, situata 'n pruvincia di Roma, di circa 60.000 abbitanti. E' canusciuta ppi uspitari l'airuportu 'ntirnazziunali di Roma, *[[Liunardu da Vinci]]*, spissu chiamatu puru *airuportu di Fiumicinu*.

 

Catigurìa:Lazziu
Catigurìa:Cumuni dâ pruvincia di Roma
Lavellu

**Lavellu** è nu cumuni dâ pruvincia di Putenza di circa 13000 abbitanti. Appi na certa mpurtanza storica all'ebbica dâ cunquista nurmanna.
Almohadi

La **dinastia di l'Almohadi** (n arabbu الموَحِّدون *al-muwahhidūn* li "Unitari", li affirmatura di l'unicità di Diu, *tawhīd*) ditta dî **Banū ‛Abd al-Mu'min** (بنو عبد المؤمن "Figghi di ‛Abd al-Mù’min", dû nomu dû primu califfu) fu na dinastia berbera chi emirgiu n sequitu a nu muvumentu di riforma riliggiusa, e chi cuvirnau supra lu Maghreb e supra la Spagna mussulmana dû 1147 ô 1269. Lu muvumentu do l'almohadi surgiu comu riazzioni a l'Almoravidi chi duminavanu nu tirritoriu chi iva di Marrakech ntî l'attuali Maroccu e la Spagna.

## Li almohadi e la Sicilia

L'espansioni di la zona di nfluenza di l'almohadi â mità dû XII sèculu, cuincidìu cu nu piriudu di nstabbilità ntô regnu nurmannu di Regnu di Sicilia. Doppu chi li almohadi cunquistaru Algeri ntô 1152, all'ebbica urtimu baluardu zirita, tra lu 1158 e lu 1160 li almohadi pottiru facirmenti cunquistari li cità nurmanni dâ costa tunisina e libbica: Mahdia appi a subbiri n'assediu chi durau circa sei misi ntô 1159. Caderu puru li cità di Sfax, Tripuli e l'isuli dî Gerbi, tutti cuntrullati n pricidenza dî nurmanni di Sicilia.

Catigurìa:Islam
Catigurìa:Maroccu
Catigurìa:Spagna
Catigurìa:Algirìa
Mansur ibn Nasir

**al-Mansur ibn Nasir** fu nu principi hammadida a Bejaia ntra lu 1088 e lu 1104. Sutta d'iddu accuminzò lu diclinu dû regnu hammadida. Puru siddu riniscìu a cunquistari l'Algiria a l'almoravidi cu l'aiutu dî beduini, nun si la firàu a cuntrullari sti tribbù.

Li strati e li rutti cummirciali divintaru cchiù piriculusi e s'assistìa ô diclinu dû commerciu e di l'agricultura. La mancanza di sicurezza ntî tirritòria nterni fici aumintari la mpurtanza dû cummerciu marìttimu, cosa ca fici addivintari lu portu di Bejaia lu centru cummiriciali cchiù mpurtanti, a dannu di l'antica capitali Qalaat Beni Hammad, la cui pupulazzioni addivintò cchiù picca a favuri di chidda di Bejaia.

## La curti

La curti di Bejaia ê tempi di al-Mansur favuriva pueti e ntillittuali chi vinìanu di tuttu lu munnu mussurmanu. Tra chisti ci fu lu pueta sicilianu  Ibn Hamdis chi ntî una dî sò puisìi cèlibbra lu palazzu di al Mansur a Bejaia.

Catigurìa:Algirìa
Catigurìa:Biografìi
Pruvincia di Matera

La **pruvincia di Matera** è una dî dui pruvinci dâ Basilicata e occupa tutta la parti urientali dâ riggiuni. Lu capuluocu è Matera. Ntâ costa jonica na cità greca mpurtanti fu Metapontu.

## Li cumuni

Accettura · Alianu · Bernalda · Calcianu · Ciriglianu · Culubraru · Cracu · Ferrandina · Garagusu · Gurgugliuni · Grassanu · Grottoli · Irsina · Matera · Migliunicu · Montalbanu Jonicu · Muntiscagghiusu · Nova Siri · Ulivetu Lucanu · Pisticci · Policoru · Pomaricu · Rotondella · Salandra · San Giorgiu Lucanu · San Mauru Forti · Scanzanu Jonicu · Stiglianu · Tricaricu · Tursi · Valsinni

Catigurìa:Basilicata
Matera
Policoru

[thumb|300px|Pìcciuli di èbbica [Grecia antica|greca ô museu archiologgicu di Policoru.]] 
**Policoru** è un cumuni dâ pruvincia di Matera di circa 16000 abbitanti.
Abbassidi

Lu **califfatu abbassidi** fu lu terzu califfatu chi si succidìu ntâ storia di l'islam. Cuprìu nu pirìudu di tempu chi va dû 750 ô 1258. Fu diriggiutu di la dinastìa Abbassidi di califfi, chi custrueru la capitali a Bagdad doppu aviri ditrunatu li califfi umayyadi di unnegghè tranni chi ntâ Andalusìa.

## La Sicilia e l'Abbassidi
Fu sutta lu calffatu abbassidi chi la Sicilia addivintau mussurmana ô cursu dû IX sèculu. Li aglabbiti chi pigghiaru lu cuntrollu dû Maghreb e appoi dâ Sicilia èranu arricanusciuti dû califfu di Bagdad. Quannu la duminazzioni aglabbida si finìu la Sicilia cadìu sutta lu cuntrollu fatimita, (versu lu 909) chi nun arricanuscìa lu califfu di Bagdad. Lu califfu fatimita nfatti si addichiarava discinnenti direttu di na figghia di Maomettu, cosa ca lu califfu abbassidi nun arricanuscìa.

## La dicadenza di lu duminiu abbassidi ntô Miditirràniu
La duminazzioni Abbassidi ntô Miditirràniu accuminzau a diclinari cuntimpuraniamenti all'amuentu di la nfluenza fatimita. Ntô 969 li abbassidi pirderu lu cuntrollu di l'Eggittu a òpira dî fatimiti, guidati di Giauar, nu ginirali àrabbu-sicilianu. Li fatimiti vidennu ca la nfluenza aumintava ntô mediu orienti, funnaru la nova capitali ô Càiru.

## Talìa puru

* La lista dî Califfi abbasidi

Catigurìa:Storia
Catigurìa:Iraq
Catigurìa:Islam
Monòpoli (BA)

thumb|300px|Monopoli.
**Monopolu** è na cità dâ pruvincia di Bari. Havi na pupulazzioni di circa 50000 abbitanti.
Altamura

thumb|300px|L'internu dâ cattiddrali di Altamura.
**Altamura** è nu cumuni n pruvincia di Bari di circa 69000 abbitanti. Doppu Bari è lu cumuni cchiù grossu dâ pruvincia.
Bernalda

**Bernalda** è un cumuni dâ pruvincia di Matera di circa 12200 abbitanti. Lu situ archiologgicu di Metapontu, unu dî cchiù mpurtanti dâ Magna Grecia s'attrova sutta lu tirritoriu di Bernalda.
Muntiscagghiusu

**Muntiscagghiusu** è un cumuni dâ pruvincia di Matera di circa 10000 abbitanti.

thumb|left|L'abbazzia di San Micheli Arcancilu.
Molfetta

thumb|300px|Lu portu di Molfetta.
**Molfetta** è la terza cità dâ pruvincia di Bari doppu lu capuluocu e Altamura. Havi na pupulazzioni di circa 60000 abbitanti.
Bitontu

thumb|300px|Centru storicu di Bitontu.
**Bitontu** è la quarta cità dâ pruvincia di Bari doppu lu capuluocu, Altamura e Molfetta. Havi na pupulazzioni di circa 56000 abbitanti.
Gravina n Pugghia

thumb|300px|Gravina e la cattiddrali vista dû ciumi omonimu.
**Gravina n Pugghia** è na cità dâ pruvincia di Bari. Havi na pupulazzioni di circa 47000 abbitanti.
Alberobellu

**Alberobellu** (Àrbulubeddu 'n sicilianu, o Aiarubbédde in Barisi) è nu cumuni dâ pruvincia di Bari di circa 11000 abbitanti. Li carattiristichi abbitazzioni chiamati trulli foru arricanusciuti comu patrimoniu munniali di l'umanità di l'UNESCU.
Conversanu

thumb|300px|Panurama aeriu di Conversanu.
**Conversanu** (Cunverséne in barisi) è nu cumuni dâ pruvincia di Bari di circa 25000 abbitanti.
Gioia dû Culli

**Gioia dû Culli** è nu cumuni dâ pruvincia di Bari di circa 27900 abbitanti. Fu funnata dî nurmanni tornu tornu a nu casteddu. Distruttu, lu casteddu fu ricostruitu Fidiricu II di Svevia arriturnannu di na cruciata.
Giovinazzu

thumb|Centro storico di Giovinazzu
thumb
**Giovinazzu** (*Scevenàzze* in dialetto locale) è nu cumuni dâ pruvincia di Bari di circa 20 376 abbitanti.
Modugnu

*Si stai circannu la vuci [[Domenicu Modugnu]], clicca [[Domenicu Modugnu|ccà]]*

**Modugnu** è nu cumuni dâ pruvincia di Bari di circa 38500 abbitanti. 

## Note
Castellana Grutti

thumb|300px|Castillana Grutti: la trasuta dâ grutta.
**Castellana Grutti** è nu cumuni dâ pruvincia di Bari di circa 19000 abbitanti. E' assai canusciutu pi na seri di grutti chi si sviluppanu suttaterra chi ni fannu na distinazzioni assai apprizzata pî turisti.
Cumunità dî Nazzioni dâ Mèrica dû Sud

La **Cumunità dî Nazzioni dâ Mèrica dû Sud** è na unuinu nterguvirnativa tra dui unioni ggià esistenti: lu Mercosur e la Cumunità Andina dî Nazzioni. E' mudillata supra l'Unioni Europea.

## Membri
L'unicu Statu nun membru è Guyana francisi, picchi appartininti â Francia cca di fattu è membru dê l'Unioni Europea.

### Cumunitati Andina
*  Bolivia
*  Colombia
*  Ecuaturi
*  Perù

### MERCOSUR/MERCOSUL
*  Argintina
*  Brasili
*  Bolivia
*  Cili
*  Paraguai
*  Uruguai
*  Venezzuela

### Paisi nun membri
*  Gujana
*  Surinami

### Paisi usservaturi
*  Panama
*  Messicu






Catigurìa:Giugrafìa
Catigurìa:Amèrica miridiunali
Acerenza

thumb|300px|La cripta dâ cattiddrali.
**Acerenza** è nu cumuni di 2638 abbitanti di la pruvincia di Putenza. 

Catigurìa:Basilicata
Baragianu

thumb|250px|Panurama di Baragianu.
**Baragianu** è nu cumuni di 2722 abbitanti dâ pruvincia di Putenza.
Barili

**Barili** è nu cumuni di 3053 abbitanti dâ pruvincia di Putenza nta basilicata. 

Iddi comu a Piana degli Albanesi (Pa) sunnu arbëreshë, ciué d'urigini grecu-arbanisi.
Castellucciu Supiriuri

thumb|300px|Panurama di Castillucciu Supiriuri.
**Castellucciu Supiriuri** è nu cumuni di 895 abbitanti dâ pruvincia di Putenza.
Castelmezzanu

thumb|450px|Panurama di Castelmezzanu.
**Castelmezzanu** è nu cumuni di 901 abbitanti dâ pruvincia di Putenza.
Corletu Perticara

thumb|300px|Panurama di Corletu.
**Corletu Perticara** è nu cumuni di 2714 abbitanti dâ pruvincia di Putenza.
Castrunovu di Sant'Andria

**Castronovu di Sant'Andrea** è nu cumuni di 1.274 abbitanti dâ pruvincia di Putenza. 

## Pirsuni liati a Castronovu

*Sant'Andrea Avillinu
Lagonegru

thumb|300px|La stazzioni di Lagonegru.
**Lagonegru** è nu cumuni di 5873 abbitanti dâ pruvincia di Putenza. 

## Pirsunaggi nasciuti a Lagonegru
*Mangu, cantanti (1954-2014)
Maratea

**Maratea** è nu cumuni di 5223 abbitanti dâ pruvincia di Putenza. E' na distinazzioni turistica grazzi ô fattu ca è una dî rari lucalità a mari dâ Basilicata.
Teana

thumb|300px|L'ursu ncatinatu e dui carabbinera ô carnivali di Teana.
**Teana** è nu cumuni di 691 abbitanti dâ pruvincia di Putenza.
Vietri di Putenza

thumb|Stemma di Vietri.

**Vietri di Putenza** è nu cumuni talianu di 2982 abbitanti dâ pruvincia di Putenza.
Tricaricu

thumb|300px|Cattiddrali di Tricaricu.
**Tricaricu** è nu cumuni dâ pruvincia di Matera. Havi 5916 abbitanti (dati dû 2009).
Tursi

thumb|300px|La cattiddrali di Santa Maria d'Anglona.
**Tursi** è nu cumuni dâ pruvincia di Matera. Havi circa 5200 abbitanti.
Metapontu

Lu situ archiologgicu di **Metapontu** è unu di cchiù mpurtanti di la pinisula italiana. S'attrova n Basilicata ntê costi dû mar Joniu n pruvincia di Matera sutta lu cumuni di Bernalda.

Si pensa ca a Metapontu era basata la scola pitaggorica.

Catigurìa:Grecia antica
Irsina

**Irsina** è un cumuni dâ pruvincia di Matera di circa 5300 abbitanti. 

Anticamenti si chiamava **Muntipilusu**. Lu cummattimentu di Muntipilusu dû 3 di sittèmmiru 1041 passau â storia pirchì sinnau lu duminiu difinitivu dî nurmanni supra li bizzantini ntâ Lucania e puru n cunfrontu all'alliati lungubbardi.
Sunniti

thumb|400px|Distribbuzzioni dî pupulazzioni sciiti (n virdi scuru) e sunniti (n virdi chiaru).

Li **sunniti** rapprisentanu la principali cumpunenti (circa 90%) di pupulazzioni islamichi. Lu ristanti 10% si componi di sciiti. Li sunniti crirunu ca lu califfu avissi assiri iliggiutu.

## Talìa puru
* Islam
* Maumettu
* Curanu
* Allah
* Sciiti

Catigurìa:Islam
San Macariu di Cullisanu

thumb|San Macariu na l’edicula in Piazza Plebiscitu a Collesanu (PA) 11/12/2005
**San Macariu Abati di Cullisanu** ( Cullisanu  ? -  Ulivetu Citra 20 di dicèmmiru 1005) fu un Santu talianu.
## Aggiografìa
Lu sò nomu significa “filici “ e nascìu a Cullisanu (PA ); sò patri e sò matri, Cristoforu e Kalì e sò frati Saba, addivintaru tutti Santi. Abitaru a Aggira (EN) unni fìciru na Crèsia a San Micheli Arcancilu. Spinciuti da caristìa, forsi di na epidimìa e dâ pirsicuzioni, si nni jeru a Missina e appoi lassaru la Sicilia pi irisinni a Lagunivuru (PZ).
Ccà funnaru un Munasteru e San Saba addivintau Abati. Quannu murìu Saba, Macariu fu a guida di tanti Munasteri comu chiddu di Santu Stefanu, vicinu a Lainu Casteddu (CS) e di San Laurenzu supra Sinni, vicinu a Episcopia (PZ). Pari ca si stabbilìu ni nu paisi dâ pruvincia di Salernu ca oj si chiama Ulivetu Citra, unni murìu murìu a lu 20 di dicèmmiru dû 1005.

## Li Riliquî
Li riliquî sù sarvati nnô bustu d’argentu nnâ Crèsia Matrici di Ulivetu Citra.
Nnô 1985 foru cullucati nnâ facciata dâ Crèsia Matrici di Cullisanu du' busti di brunzu, 
(òpira di Petru Giambelluca di Isnellu) di Santi Saba e Macariu.
Dû 26 ô 27 Maju 2004, lu bustu d'argentu fu purtatu a Cullisanu.
Na cappidduzza ntitulata ô Santu fu naugurata a Cullisanu l’11 di dicèmmiru 2005.
La festa è lu 24 di maju, jornu dâ traslazzioni dî sò Riliquii dâ Crèsia di San Petru a chidda di S.Maria dû Paraddisu.

Liami:https://web.archive.org/web/20100706233351/http://www.sanpietrocollesano.it/San%20Macario/San%20Macario.htm

Macariu di Cullisanu
Macariu di Cullisanu
Mbriulata

La **mbriulata** o **imbriulata** è na pitanza tìpica dâ cucina di Campufrancu (CL) e cunzisti nta nu mpastu di pasta di pani salatu accudduratu chinu di vari ngridienti: alivi, patati, cipudda, picurinu e capuliatu di maiali. Ntô paisi cunfinanti Milocca ogni annu lu secunnu lunidìa d'austu si teni la "sagra dâ mbriulata". 

Piattu tìpicu lucali, li massari lu priparàvanu anticamenti comu pastu ùnicu pî familiari ca jìvanu pi tutta la jurnata a travagghiari ntê campi.
 
## Lijami di fora

* La Sagra dâ mbriulata ntô Jurnali nissenu

Catigurìa:Cucina siciliana
Sant'Àncilu

La dinuminazzioni **Sant'Àncilu** si pò rifiriri a:

*Sant'Àncilu, cumuni sicilianu n pruvincia di Girgenti
*Sant'Àncilu, cumuni sicilianu n pruvincia di Missina
*Sant'Àncilu, santu pi li cattòlici
Innu nazziunali

L' **innu nazziunali** è na cumpusizzioni musicali cu nu testu d'argumentu patriòtticu e a voti riliggiusu ca veni arricanisciutu dû cuvernu di nu Statu comu innu ufficiali di na nazziuni.

La sò sunata rapprisenta nu mumentu di unitati nazziunali e, chiossai, è cunzidirata unu di li mumenti cchiù sulenni dâ vita di na nazziuni duranti vari iventi comu li cilibbrazzioni n unuri di li eroi nazziunali o pi li granni manifistazzioni spurtivi.

## Talìa videmma
* Nazziuni
* Nazziuni Uniti
*Innu di Sicilia

Catigurìa:Pulìtica
Catigurìa:Mùsica
Filastrocca mazzarrunara

:Balla balletti Signuri e Cumari 
:avimmu na figghia chi voli jucari 
:voli jucari a tri canneddi
:cìciri cotti e campaneddi 
:campaneddi supra lu mari
:quanti pinni pò purtari 
:e ni porta na mazzola
:chidda di d'intra e chidda di fora 
:fora quaranta, tuttu lu munnu canta 
:canta lu jaddu appoggiatu a la finestra
:ccù tri palummi n testa 
:Gadda gaddina Palermu e Missina 
:stòcchiti ncina ncina ncinagghia 
:mastru firragghiu cuccurucù 
:trasi nesci e vatinni tu!

Catigurìa:Folklori
Catigurìa:Filastrocchi
Sant'Elia di Enna

thumb|Sant’Elia e Filaretu Icona du Monasteriu Ortodossu di Siminara( RC ), 2005
**Elia lu Novu di Enna** (Enna versu lu 822-823 - Saluniccu 17 di austu dû 903) è nu Santu viniratu da Chiesia Cattolica e Ortudossa.

## Aggiografìa
Sant’Elia nasciu a Enna da nobili famigha Rachitis. Fu chiamatu lu Novu pi distinguillu du granni prufeta. Quannu era ancora picciutteddu fu pigghiatu e vinnutu comu schiavu ‘n Tunisia; doppu ca fu libbiratu si fici monacu a Gerusalemmi pi manu du Patriarca. Visitò tutta la Palistina e lu Munti Sinai, unni stetti tri anni nò Monasteriu di Santa Catarina. Si nni ju poi a Alissandria, in Persia, a Antiochia e ‘n Africa. Turnau  a Palermu pi rividiri a vecchia matri e poi a Taurmina unni s’accumpagnò cu Danieli, n’autru monacu. 
Fici na sosta a Sparta no Monasteriu di Santi Cosimu e Damianu e quindi na Grecia. 
Cà foru misi ‘n carciri. Libirati si nni eru a Corfù e poi ‘n Calabria na zona di Salini, vicinu a Siminara (RC). Passannu di Reggiu Elia prididissi  a un parrinu ca avia addivintari Viscuvu e accussì fu. Si nni ju a Roma pi visitari i sapurchi di Santi Petru e Paulu.
La so pridicazini  e li so miraculi arrivaru e aricchi du Mpiraturi Liuni VI dittu lu Filosufu, ca lu mmitau a Custantinopuli. Ma arrivatu a Saluniccu muriu lu 17 di austu dû 904. 

## Li Riliqui
Lu corpu fu purtatu du discipulu Danieli e Salini, vicinu Siminara, unni fu sippillutu na Chiesia du Monasteru ca dui seculi dopu fu chiamatu di Santi Elia e Filaretu. Dà ebbi cultu pubblicu finu a fini du seculu XVIII, quannu lu Monasteru fu abbattutu. Na Riliquia si trova a Siminara (RC), unni c’era un Monasteru grecu ‘ntitulatu a iddu e a Testa na Cresia Culligiata di Siminara, unni no 2005 fu costruita na Chiesia Ortodossa ‘ntitulata e Santi Elia e Filaretu. Ci stannu monache Ortodosse.

## Bibbliografìa
* Giuseppe Rossi Taibbi, *Vita di sant'Elia il Giovane* Ist. Siciliano Studi bizantini e neoellenici, Palermu,1962

Elia
Elia
Pippu Pollina

**Pippu Pollina** (Palermu, 18 di maiu 1963) è nu cantauturi sicilianu. Stabbilutu a Zurigu havi successu suprattuttu n Svizzira e Girmania. Li so testi sunnu pi lu cchiossai in italianu, ma quarchi testu è puru n sicilianu.

Pollina
Pollina
Pollina, Pippu
Festa dâ cultura siciliana

thumb|300px|Pupi siciliani.
La **[[Festa timatica]] dâ cultura siciliana** ntô misi di giugnu 2009 si pruponi di criari, e sviluppari articuli supra la wikipedia cuncirnenti la cultura siciliana ntî tutti l'aspetti.

## Quarchi articulu criatu

* Don (tìtulu)
* Italia dû sud
* Massa' (titulu)
* Pippu Pollina
* San Metodiu di Saraùsa patriarca di Costantinòpuli

Catigurìa:Festi timàtichi
Guddefi

La **guddefi** è na vasta e lasca zona ncolta, unni la vigitazzioni, e n particulari li àrvuli cu àutu fustu, cresci spuntaniamenti. Pi estinsiuni, nu granni nzemi di uggetti, spiciarmenti si di forma longa e suttili.

Pò èsseri naturali o artificiali. Prisinta n'aspittu diffirenti, secunnu lu clima e li caratteri idru-orugràfici di la riggiuni. Quannu l'estinsiuni di la guddefi è limitata, si parra di voscu.

## Etimoluggìa
Veni di lu anglo-sassuni *wudu*, ma si pò vìriri videmma nu lijami cu lu tudiscu *wald*.

## Tipi

### Divisiuni butànica

### Divisiuni giografica
Giograficamenti, arrispettu a la latitutini, si distingunu:
* guddefi equaturiali o chiuviali o virgini
** guddefi a gallirìa o ciuviali
** guddefi nnunnata
** guddefi turbera
* guddefi trupicali o a parcu
** guddefi monsunica
* guddefi miditirrania dicidua o suttrupicali
* guddefi buriali
** guddefi timpirata a latifogghi dicidui
** guddefi timpirrata mista
** guddefi timpirata a cuniferi
** guddefi chiuviali timpirata
* guddefi australi

## Lijami nterni
* Àrvulu

## Lijami di fora
*  Guddefi Amazzònica
*  Prutizzioni di li Guddefi
*  Guddefi n piriculu

Catigurìa:Butànica
Ntistinu

Lu **ntistinu** è nu tubbu piegatu ca forma l'ùrtima parti dô apparatu digirenti. Si distìnguinu lu ntistinu **tènui**, ca servi pâ digistiuni, e chiddu **crassu**, ca servi principarmenti pi l'assurbimentu di l'acqua.
Lu ntistinu cumìncia cô sfinteri pilòricu (cchiù prussimali) e finisci cu l'anu (cchiù distali).

## Ntistinu tènui

Lu ntistinu tènui eni fattu di na trîna di parti, ca sunnu lu **dùodinu**, lu **digiunu** e l**'ìleu**.

## Ntistinu crassu

Puru lu ntistinu crassu è fattu di tri parti principali, ca sunnu lu **cecu**, lu **còlun** e lu **rettu**.

Catigurìa:Anatumìa
Lu beatu Corradu

- Lu beatu Corradu -

----


(Sèculu XIV)

Unu jornu lu beatu Corradu, comu stava a li piczuni lu dimoniu scommisi certi homini juveni, et misili in cori di darili bastunati a frati Corradu, et kisti juveni si consiglaru, et dissiru l’unu a l’autru, ki volinteri lu volianu fari, et partuti kisti juveni, andaru a li piczi, quandu foru illà appressu illi vidiru a lu beatu Corradu, et dissiruchi o vechu vechu, et appropiquandu a lu locu, andavanu irati, et prisiru a lu beatu Corradu, et dediruchi multi bastunati, et forti colpi, et poikì l’appiru beni bactutu, lu lassaru : Et lu beatu Corradu misi li ginochi in terra, et dissi, ò patri meu perduna a kisti, ki mi hanu factu mali : Et poy facta l’oracioni, li vinni pani celestiali, et videndu lu beatu Corradu ki li juveni ancora non sindi eranu andati, ma stavanu da longa manu, et guardannu zoki fachia lu beatu Corradu, li chama, et dichi viniti iza frati mei, non hajati dubitu. Li juveni dissiru lu vechu ancora voli bastunati, andamu, et dunamuchindi plui, et li juveni andaru ad illu : Et quandu lu beatu li victi cussì viniri, chi mustrau lu pani, et illi videndu lu pani, si tiniru multu beni, et vidi lu beatu quanti homini eranu, tanti guastelli caldi chi dunau : Et li juveni videndu lu pani si lu piglaru, ki era caldu comu a killa hura l’avissiru isfurnatu, maniandu li juveni si appiru adiminticatu lu factu et poykì appiru manjatu sindi andaru multu tostu, pinsandu ki nullu l’avissi vidutu, et standu unu pocu di jorna a la terra di Nothu fu saputi ki lu beatu Corradu era statu bastuniatu, et essendu suputu cui fori killi, mantinenti foru prisi, et minati in prixuni : Et la justicia mandau pir lu beatu Corradu, et quandu fu vinutu frati Corradu, la justicia volzi sapiri la veritati, si illu era statu bactutu, et si eranu stati killi homini ki li avenu prixuni. Et illu dissi veru : Et essendu minati li malfacturi dissi la justicia di veritati si sù kisti killi et illu dissi ki non mi parenu illi : et dissi veritati lu beatu Corradu, ki quandu mi bacteru eranu armati et irati, et ora eranu actaccati, et tremavanu di pagura, perzò eranu pir un altru modu. Videndu la justicia, ki frati Corradu non volia manifestari, la justicia li consau malamenti pir modu ki appiru multi guay, fina ki poy foru morti.


Siddu hai prubbremi a lèggiri ntî sta furma, munci ccà:Testu no stilizzatu.

Catigurìa:Lingua siciliana
Catigurìa:Storia siciliana
Catigurìa:Littiratura
Catigurìa:Littiratura siciliana
Catigurìa:Sicilianu anticu
San Vitali di Castrunovu

thumb|Statua di lignu na Cresia di san Luca a Armentu
( PZ )
**San Vitali di Castrunovu** (Castrunovu X sèculu - Rapolla 9 di marzu 993) è nu Santu di la Chiesa cattolica.

## Aggiografìa
La vita dû Santu, scrivuta 'n grecu di n'auturi cuntimpuràniu, vinni traduciuta nnô 1194 e didicata a Rubertu, Vìscuvu di Tricaricu (MT). 
Vitali, figghiu di Sergiu e Crisufònica, nascìu ô princìpiu dû X sèculu a Castrunovu 'n pruvincia di Palermu. Accuminciò la vita munàstica nnô Munastèriu di San Fulippu d’Aggira, ê fàvuri di l’Etna, unni c’èranu tanti mònachi calabbru-sìculi. 
Si nni ivu, doppu cinc’anni, 'n pilligrinaggiu a Roma e â turnata si firmò ‘n Calabbria, attagghiu a Santa Sivirina, unni accuminciò la vita di rimitu. Ammeri lu Cassanu, ncuntrò lu mònacu Antoniu e ci detti tanti cunsigghi; appoi passò pi tanti lochi unni cunfurtava li mònachi ncustiati pi la mmasioni di l'àrabbi. A Bari fu aricivutu dô Capitanu Basiliu nnô 979. Turnatu ntâ Lucania, ristaurò lu Munastèriu di Santi Adrianu e Natalia e fu fattu priggiuneru. Sò niputi Elia, macari iddu mònacu, si nni ivu nnâ zona di Turri, unni fici nu Monastèriu e cu sò ziu si spostò a Rapolla, unni Vitali murìu, lu 9 Marzu 993.

## Li riliqui
Sippillutu nnâ Cresia dô Munastèriu, doppu 30 anni pi sò espressa vuluntati, fu purtatu nnô Munastèriu di Guardia Perticara 'n (PZ), di unni fu spustatu a Turri, nnâ Cattidrali di Tricaricu e appoi a Armentu nnâ Cresia di S. Luca.
Li Riliquii di S. Vitali Abati foru purtati a Castrunovu dû 22 o 15 di austu 1994, 'n uccasioni dû millinnàriu dâ nàscita, cilibratu a Armentu nnô 1990.

Vitali di Castronovu
Vitali di Castronovu
Càmmira dô Travagghiu

Accamora a **Càmmira dô Travagghiu** eni n'urganizzazzioni tirrituriali dâ CGIL c'arriunisci li diversi Fidirazzioni sinnacali dâ CGIL ca aisistunu ntâ na zona giugrafica.
A suddivisioni tirrituriali eni di cumpitenza di l'urganizzazzioni riggiunali.
Li sirbizza dei Càmmiri dô Travagghiu su arrigulati di l'articulu 10 di lu statutu dâ CGIL.

## Uriggini

A Càmmira dô Travagghiu nascìu a fini dô dicenniu di lu XIX seculu, comi nu stigghiu d'addifisa dô sfruttamentu e dâ disoccupazzioni dilacanti nta lu periòdu dâ diprissiuni icunomica dô dicenniu 1887-1897  ca puoi s'attrasfurmau a Genova ntâ lu Partitu Sucialista talianu.
S'avissi a ricurdari ntra chissi Osvaldo Gnocchi Viani, sinnacalista milanesi dei tipoggrafi, nca ntra lu 1889 e lu 1890, pinzau, dibbattiu, prupuniu e upirai ppi n'istituzzioni ca jera comu â “Viertula dô Travagghiu” ca isistìa tannu a Pariggi ccu lu scopu nun zulu di cullucari a manudopira ma macàri comu midiatori ntra upirai e daturi di travagghiu.

Lu 1 uttuviri 1891 nascìu a Milano a Càmmira dô Travagghiu ca utilizzava li càmmiri dô Castieddu Sforzescu misi a disposizzioni dô sinnacu di tannu Giulio Belinzaghi.
St'uffici avieunu a cuurdinari unitariamenti i varii **Sucitati di chiddi ca travagghiaunu nta Sizzioni d'arti e mistèri**.

Nta lu stissu annu nascierru autri Càmmiri dô Travagghiu nta jautri cittati comu a Turinu e Piacenza.

I Càmmiri dô Travagghiu fuorru a bbasi custitutiva dâ Cunfidirazzioni Ginirali dô Travagghiu .

Càmmira dô Travagghiu
Andalusia

L**'Andalusìa** è na cumunitati autònuma dû sud dâ Spagna. La capitali è Siviglia. La pupulazzioni tutali è di circa 8&nbsp;miliuna d'abbitanti. Àutri cità mpurtanti sunnu Càdici, Granada, Màlaga, Cordoba, Almería, Huelva, Jerez de la Frontera, Algeciras, Marbella, Jaén, La Linea de la Concepción, Motril, Guadix, Baza, Loja, Antequera, Linares, Armilla e Almuñecar

## Storia

Lu nomu "Andalusia" veni dû nomu di lu statu mussurmanu funnatu ntâ Spagna miridiunali a partiri dû 711 e chi agghicau a uccupari bona parti di tutta la Spagna e chi si chiamau Al-Andalus. Lu duminiu mussurmanu durau nzinu ô 1492 quannu Firdinandu II di Araguna agghicau a pigghiarisi Granada, l'ùrtima cità ristata ntê manu dî mussurmani. 

## Viditi puru
* Riggiuni di Granada
San Luca Casali

thumb|Tritticu na Cresia di S. Fulippu - Agira (EN )
**Luca Casali** (Nicusia (EN) IX seculu ??? - Aggira (EN) secunnu certuni ntô 890, secunnu autri ntô 1164) è nu santu dâ chiesa cattolica 

## Aggiografìa
Nasciu a Nicusia (EN) nò Quartieri di San Micheli Arcancilu nò IX seculu e comu scrissi un monacu chiamatu Bonu, studiau suttu a guida di un sant’omu e a deci anni fu purtatu nò Munasteriu di Santa Maria Latina a Aggira unni pigghiau a vesti di monacu basilianu e fu fattu parrinu.
Aiutava tutti e quannu muriu l’Abati li monaci vulevanu a iddu comu succissuri, ma nun vosi accittari pi modestia e li monaci scrissiru ô Papa pi fallu divintari Abati.
Addivintò orbu, ma si faceva accumpagnari di monaci. Na vota vicinu o na surgiva li sò cunfratelli lu vosiru buffuniari e ci dissiru ca c’eranu tanti genti pi ascutari a Parola di Diu. Iddu cuminciau a pridicari e quannu finiu detti la binidizioni e li petri dissiru: "Amin". 
I cunfratelli dumannaru pirdunu e ci dissiru di priari pi iddi. 

## Lu cultu
Muriu no Munasteriu di Aggira lu 2 di marzu du 1164 secunnu certuni, o ntô 890 secunnu autri, e fu tumulatu ‘ntall’urna di San Fulippu e lu Papa lu fici Santu. I Citatini di Nicusia ficiru na Cresia ntô locu unni iddu fici la predica, na cuntrada di San Luca, ma poi cadiu pi na frana.
A partiri du 1576 i nicusiani cuminciaru a priallu pa liberazioni da pesti e addumannaru o Papa di dichiarallu Patronu. La festa a spisi du Cumuni cuminciò a essiri cilibrata deci anni doppu. 
No 1596 lu sò Corpu fu attruvatu cu chiddi di San Fulippu parrinu, di San Fulippu Jacunu e Sant’Eusebiu. Lu Cumuni di Nicusia addumannau na Riliquia e ebbi na costula.
Lu Papa Binidittu XIV parra d’Iddu e du so cultu ‘na Littra Apostolica “ Pi fari i Santi “ e ‘na Littra dû 1747 scritta all’Arciviscuvu di Missina.

## Liami sterni

La vita di Luca Casali ntô situ ''Santi e Beati''

Luca Casali
Luca Casali
Johannes Vermeer

**Johannes ou Jan Vermeer** (vattiatu a Delft lu 31 di uttùviru 1632 - 15 di dicèmmiru 1675) è nu pitturi ulandisi di èbbica barocca tra li cchiù famusi di lù sò tempu. Rializzau supratuttu, ntî nu stili raffinatu, quatra di geniri, ammusciannu interni cu sceni di vita di casa.

La carriera di Vermeer fu rilativamenti curta e la so òpira di rispiru ridduttu. N vint'anni, rializzau 45 quatra ntra cui certuni scumpareru dâ circulazzioni: òi sulu 35 ci sunnu attribbuiti cu cirtizza e dui sunnu uggettu di discussioni.

Lu quatru cchiù celibbri è senza dubbiu La *carusa câ perla*.

Vermeer, Johannes
Vermeer, Johannes
Vermeer, Johannes
Amstel

Lu **Amstel** è nu ciumi ulannisi chi sfocia ntô mari dû nord a Amsterdam unni forma na riti di canali. Havi na lunchizza di 31 kilomitri.

Catigurìa:Ciumi
Catigurìa:Paisi vasci